b"\n_START_ARTICLE_\nNext to Normal\n_START_SECTION_\nActe I\n_START_PARAGRAPH_\nDiana Goodman espera desperta el seu fill, Gabe, despr\xc3\xa9s del seu toc de queda i topa amb la seva filla perfecte, la Natalie. De sobte \xc3\xa9s l'endem\xc3\xa0 i en Dan, el marit de Diana es desperta per preparar la familia per un dia m\xc3\xa9s (Just Another Day). Tot sembla normal fins que en Dan i la Natalie s'adonen que els entrepans que est\xc3\xa0 fent la Diana cobreixen totes les superficies de la cuina. Mentre en Dan ajuda a la Diana, els nens corren cap a l'escola i, en el cas de la Natalie, es tanca al seu refugi personal: l'aula d'assaig on hi ha un piano (Everything Else). L'interromp en Henry, un company de classe a qui li agrada escoltar-la mentre toca i est\xc3\xa0 clarament interessat en ella._NEWLINE_Durant les setmanes seg\xc3\xbcents, la Diana visita regularment el seu Doctor, mentre en Dan espera al cotxe, preguntant-se com aguantar amb tot el panorama que t\xc3\xa9 a casa (Who\xe2\x80\x99s Crazy / My Psychopharmacologist and I). La Diana porta setze anys amb un desordre bipolar amb alucinacions. El doctor Fine va ajustant-li constantment la medicaci\xc3\xb3 fins que ella diu que ja no pot sentir res, punt en qu\xc3\xa8 la declara estable. La Natalie i el Henry s\xc3\xb3n cada cop m\xc3\xa9s propers, fins que ell li declara el seu amor (Perfect For You) i es besen per primer cop. La Diana ho veu i s\xe2\x80\x99adona que els seus millors anys han quedat al passat, per\xc3\xb2 troba a faltar els alts i baixos de la seva vida (I Miss the Mountains). Amb el suport del seu fill, llan\xc3\xa7a la medicaci\xc3\xb3._NEWLINE_Unes setmanes despr\xc3\xa9s, en Dan espera impacient l\xe2\x80\x99hora del sopar (It\xe2\x80\x99s Gonna Be Good) i convida a en Henry en contra de l\xe2\x80\x99opini\xc3\xb3 de la Natalie. Quan la Diana apareix amb un past\xc3\xads d\xe2\x80\x99aniversari pel seu fill, en Dan i la Natalie queden devastats. En Dan s\xe2\x80\x99acosta a la Diana i li recorda que el seu fill va morir fa setze anys, quan era tan sols un nad\xc3\xb3 (He\xe2\x80\x99s Not Here). Li proposa tornar a la consulta del doctor, per\xc3\xb2 la Diana s\xe2\x80\x99hi nega, argumentant que ell no pot sentir tot el dolor que sent ella (You Don\xe2\x80\x99t Know). En Dan intenta conv\xc3\xa8ncer-la per tal que confii en ell, per\xc3\xb2 apareix en Gabe i conven\xc3\xa7 a la seva mare que no confii en el Dan (I Am the One). La Natalie, a la seva habitaci\xc3\xb3, expressa la seva f\xc3\xbaria a en Henry i es nega a acceptar les disculpes de la seva mare, mentre el seu germ\xc3\xa0 s\xe2\x80\x99ho mira i la provoca (Superboy and the Invisible Girl)._NEWLINE_Uns dies m\xc3\xa9s tard, la Diana comen\xc3\xa7a a treballar amb el doctor Madden, provant un tractament lliure de f\xc3\xa0rmacs. Mentre en Gabe intenta fer valer la seva pres\xc3\xa8ncia (I\xe2\x80\x99m Alive), en Dan i la Natalie es pregunten si realment la ter\xc3\xa0pia funciona. Despr\xc3\xa9s d\xe2\x80\x99una discussi\xc3\xb3, la Natalie comen\xc3\xa7a a prendre els f\xc3\xa0rmacs de la seva mare. El doctor Madden li proposa a la Diana una sessi\xc3\xb3 d\xe2\x80\x99hipnosi per descobrir l\xe2\x80\x99arrel del seu trauma (Make Up Your Mind / Catch Me I\xe2\x80\x99m Fallin). La ter\xc3\xa0pia t\xc3\xa9 un efecte important sobre la seva vida i la Natalie explota durant un recital de piano quan s\xe2\x80\x99adona que la seva mare no hi \xc3\xa9s. Finalment, la Diana decideix que \xc3\xa9s el moment de deixar marxar el seu fill. Va a casa per llan\xc3\xa7ar les coses del seu fill, aturant-se amb una caixeta de m\xc3\xbasica (I Dreamed a Dance). En Gabe balla amb ella i la convida a anar-se\xe2\x80\x99n amb ell (There\xe2\x80\x99s a World). Aleshores ella intenta su\xc3\xafcidar-se._NEWLINE_A l\xe2\x80\x99hospital, la Diana est\xc3\xa0 sedada i lligada, amb marques de talls als canells. El doctor Madden explica a en Dan que la ter\xc3\xa0pia de xoc \xc3\xa9s un procediment est\xc3\xa0ndard despr\xc3\xa9s que un pacient resistent a les drogues s\xe2\x80\x99hagi intentat su\xc3\xafcidar. En Dan va a casar a netejar el merder de la Diana i gaireb\xc3\xa9 perd el nord (I\xe2\x80\x99ve Been). L'endem\xc3\xa0, la Diana s\xe2\x80\x99enfronta al doctor Madden, rebutjant el tractament (Didn\xe2\x80\x99t I See This Movie?). En Dan arriva i la conven\xc3\xa7 que potser \xc3\xa9s la seva \xc3\xbaltima esperan\xc3\xa7a (A Light in The Dark).\n_START_SECTION_\nActe II\n_START_PARAGRAPH_\nLa Diana rep una serie de tractaments de ter\xc3\xa0pia de xoc durant dues setmanes.\xc2\xa0Mentrestant, la Natalie es perd als clubs i a les drogues, compartint una al\xc2\xb7lucinaci\xc3\xb3 amb la seva mare (Wish I Were Here). La Diana torna a casa de l\xe2\x80\x99hospital, per\xc3\xb2 ha perdut dinou anys de mem\xc3\xb2ria (Song of Forgetting). A l\xe2\x80\x99escola, en Henry parla amb la Natalie i li pregunta per qu\xc3\xa8 l\xe2\x80\x99ha estat evitant, i la convida al ball de primavera (Hey #1)._NEWLINE_En Dan i la Diana visiten el doctor, que els assegura que una petita p\xc3\xa8rdua de mem\xc3\xb2ria \xc3\xa9s normal (Seconds and Years) i aconsella que facin servir fotos i records per ajudar a la Diana a recuperar-la. En Dan reuneix la familia per fer-ho (Better Than Before), per\xc3\xb2 quan la Natalie treu la caixeta de m\xc3\xbasica d\xe2\x80\x99una pila, ell la llan\xc3\xa7a. En Gabe apareix, sense ser vist (Aftershocks), mentre la Diana li explica a en Dan que hi ha una cosa que no aconsegueix recordar. Quan en Henry apareix buscant la Natalie, la Diana es queda parada, estudiant la seva cara i preguntant-li l\xe2\x80\x99edat. Li recorda a alg\xc3\xba. En Henry, per\xc3\xb2, puja corrents a l\xe2\x80\x99habitaci\xc3\xb3 de la Natalie per conv\xc3\xa8ncer-la perqu\xc3\xa8 l\xe2\x80\x99acompanyi al ball la nit seg\xc3\xbcent (Hey #2)._NEWLINE_La Diana torna a veure el doctor (You Don\xe2\x80\x99t Know \xe2\x80\x93 Reprise) que l\xe2\x80\x99aconsella parlar amb el seu marit per explorar la seva hist\xc3\xb2ria. Ella torna a casa i troba la caixeta de m\xc3\xbasica mentre rebusca entre les coses. En Dan intenta aturar-la, per\xc3\xb2 el record del seu fill li torna immediatament al cap (How Could I Ever Forget?). Confessa que recorda el seu fill com un adolescent i pregunta a en Dan pel seu nom, per\xc3\xb2 ell es nega a contestar-li i insisteix que necessiten m\xc3\xa9s tractament (It\xe2\x80\x99s Gonna Be Good \xe2\x80\x93 Reprise). En Henry arriba per recollir la Natalie, que s\xe2\x80\x99ha vestit pel ball, just a temps per veure com en Dan arranca la caixeta de m\xc3\xbasica de les mans de la Diana i la llan\xc3\xa7a contra el terra, trencant-la en mil bocins._NEWLINE_La Diana li pregunta a en Dan perqu\xc3\xa8 encara segueix al seu costat despr\xc3\xa9s de tots els problemes que li ha causat, mentre la Natalie li pregunta el mateix a en Henry (Why Stay?). En Dan li respon, amb l\xe2\x80\x99eco d\xe2\x80\x99en Henry, que es quedaran sempre al seu costat (A Promise). Aleshores torna a apar\xc3\xa8ixer en Gabe (I\xe2\x80\x99m Alive \xe2\x80\x93 Reprise), cosa que fa que la Diana torni a veure el doctor Madden._NEWLINE_La Diana pregunta al doctor qu\xc3\xa8 pot fer si la medicaci\xc3\xb3 no funciona. Amb aquesta pregunta s\xe2\x80\x99adona que no \xc3\xa9s el seu cervell el que li fa mal, sin\xc3\xb3 la seva anima (The Break). El doctor assegura que la recaiguda \xc3\xa9s molt comuna i proposa m\xc3\xa9s ter\xc3\xa0pia de xoc (Make Up Your Mind / Catch Me I\xe2\x80\x99m Falling \xe2\x80\x93 Reprise). Ella ho rebutja, tot i la insist\xc3\xa8ncia del doctor, i marxa de la consulta. La Natalie, que esperava la seva mare fora, es va preocupar per saber que la seva mare ha deixat el tractament. La Diana s\xe2\x80\x99explica i s\xe2\x80\x99obra a la seva filla per primer cop (Maybe \xe2\x80\x93 Next to Normal) i l\xe2\x80\x99anima a anar corrents al ball, on l\xe2\x80\x99espera en Henry per animar-la (Hey #3 / Perfect For You)._NEWLINE_La Natalie arriba a casa i troba el seu pare assegut sol a les fosques, plorant. L\xe2\x80\x99anima i enc\xc3\xa9n el llum de l\xe2\x80\x99habitaci\xc3\xb3, prometent-li que se\xe2\x80\x99n sortiran (Light). En Henry arriba per estudiar. La Natalie li diu que la seva mare ha anat a viure amb els seus pares. En Dan visita el doctor per tal de parlar sobre la Diana, per\xc3\xb2 en canvi li d\xc3\xb3na el nom d\xe2\x80\x99un altre psiquiatre. La Diana apareix, sola i encara amb dolor, per\xc3\xb2 plena d\xe2\x80\x99esperan\xc3\xa7a.\n_START_SECTION_\nControv\xc3\xa8rsia amb el Premi Pulitzer\n_START_PARAGRAPH_\nNext to Normal va guanyar el Pulitzer per Teatre el 2010 tot i no ser a la llista dels tres candidats enviada als membres del comit\xc3\xa8. El cap de l'urat i cr\xc3\xadtic Charles McNulty va criticar p\xc3\xbablicament el comit\xc3\xa8 per ignorar les tres obres candidates pel fet de no estar en cartell al moment de decidir el premi a favor de la que s\xc3\xad que ho estava."